El Congreso dei Stati Unii el ze el òrgano lejislativo del Goerno federałe dei Stati Unii de l'Amèrica. Istituio inte el 1789, el ze struturà in do càmare, na càmara basa e una alta. Cheła basa, ła ze ła Càmara dei raprezentanti, e ła seconda, cheła alta, el ze el Senato dei Stati Unii. La càmara basa ła ze confazesta da 435 menbri ełezesti a Sufajo universałe e da 6 menbri no votanti. Ła càmara alta ła ze invese confazesta da 100 menbri ełezesti a sufrajo universałe. El Congreso el ze donca un parlamento co Bicamarałismo perfeto, andove, cofà pena dito, łe detien i medèzemi poderi. El Congreso dei Stati Unii el ga el podere lejislativo, drio quanto stabilio inte la Costitusion dei Stati Unii, ła cuała ła disiplina inte sta matèria a l'art. I, sesion da 1 a 10.